د شريف صنعتي پوهنتون

د شريف صنعتي پوهنتون (په پاړسي: دانشگاه صنعتی شریف) چې په ايران کې د ۱۳۵۷ انقلاب او شاهي نظام چپه کېدو څخه مخکې د آريا مهر صنعتي پوهنتون په نوم پېژندل کېده، په ایران کې د صنعت یو دولتي پوهنتون دی. د شریف صنعتي پوهنتون د تهران ښار په طرشت سيمه کې د آزادۍ چوک ته نږدې موقعیت لري او همداراز د فارس خلیج په کیش ټاپو کې هم څانګې لري. دا پوهنتون د ايران هېواد د ترټولو غوره محصلينو د زده کړې ځای دی، د رياضي، فېزيک، کيميا او کمپيوټر په برخو کې د مډال لرونکو زده کوونکو سربېره هرکال د کنکور په ازموينو کې د هېواد ۱۰۰۰ لومړني غوره بريالي شوي محصلين د شريف پوهنتون ته داخلېږي. دا پوهنتون په ايران کې د ټکنالوژيکي څېړنو يو مخکښ مرکز ګڼل کېږي. د دې پوهنتون فارغان د ایران په اقتصادي، سیاسي او کلتوري برخو کې لویه ونډه جوړوي. دا علمي او څیړنیز مرکز د "کیواس انسټیټیوټ" لخوا د نړۍ د پوهنتونونو په درجه بندۍ کې ۳۸۰ام او په تېرو پنځوسو کلونو کې د تازه رامېنځته شويو پوهنتونونو په نوملړ کې ۴۷م ځای لري. په ايران کې د شاهي نظام له مېنځه تګ وروسته چې په پايله کې د دې هېواد يوه مذهبي ډله واکمنه شوه د دې پوهنتون نوم هم ورسره بدل شو، ويل کېږي چې دا نوم د مذهبي ډلې يوه مخکښ او زيارايستونکي غړي مجيد شريف وقفي ته په درناوي سره بدل شوی او د هغه پرې ايښودل شوی. تاريخ د آريامهر صنعتي پوهنتون د ۱۳۴۴ لمريز کال د ليندۍ پر لسمه د ايران شاهي دولت مشر محمدرضا پهلوي لخوا د لوړو علمي څېړنو، لاسته راوړنو او د ځيرکو متخصيصو زده‌کړيالانو روزلو په موخه رامېنځته شو، د دې پوهنتون د جوړېدو چارې د محمدعلي مجتهدي پر غاړه وې. د پوهنتون جوړولو ماموریت دوې ځانګړي موخې درلودلې، لومړی دا چې د هېواد لپاره د اړتيا وړ کاري او علمي متخصصين وروزي او په لوړې پوهې يې سمبال کړي. دويمه موخه دا وه چې ايران هم د ټکنالوژۍ او صنعتي څېړنو په برخه کې د نړۍ په کچه يو مخکښ پوهنتون ولري. د دې پوهنتون جوړېدو وروسته لومړنی ځل وو چې په دې هېواد کې علمي څېړنې کېدلې او د کار برخې ځواکونو ته وړاندې کېدلې. د دې پوهنتون د فعاليت پيلېدو لپاره يوازې يو کال وخت ټاکل شوی وو يعنې د ۱۴۴۵ کال پورې بايد دې پوهنتون رسماً خپل فعاليت پيل کړی وای خو بياهم څه ناڅه ځنډ پکې راغی. د ايران د وخت پادشاه پهلوي غوښتل چې په ايران کې لوړې زده کړې پراخې شي او ايران هم په دې برخه کې يوه لاسته ټولنه وروزي نو يې د خپل هېواد سلګونه او زرګونه محصلين د حکومت په مالي لګښت امريکا او غربي هېوادونو ته د زده کړو لپاره ولېږل. د هاروارډ، جرج ټاون او کولمبيا پوهنتونونو ته د ايراني محصلانو له لېږلو وروسته هلته د علمي څېړنو او غوره اسانتياوو په ليدلو سره محصلينو له شاه سره خبرې وکړې ځکه چې محصلان په همدې موخه استول شوي وو چې د پرمختللو پوهنتونونو د فعاليتونه ډولونه راکاپي کړي او په ايران کې يو داسې څېړنيز مرکز جوړ کړي. چې دا وو شاه پهلوي د مجتهدي په نوم چارواکی راحاضر کړ او دوه وړانديزونه يې ورته ورکړل؛ ۱- په اروپايي هېوادونو او امريکا کې د ايراني محصلانو لګښت پوره کول او هلته يې روزل. ۲- د غربي هېوادونو د پوهنتونونو په مرسته په ايران کې د هغه ځای د پوهنتونونو په څېر يو پوهنتون جوړول چې د ايران لپاره په ټکنالوژيکي او صنعتي برخه کې متخصص او د کار وړ کاري ځواک وروزي. مجتهدي وويل چې دويم وړانديز به د ايران په ګټه وي ځکه که اوس ونشي کولای د هغوی په څېر پرمختللی پوهنتون ولري يو وخت به په راتلونکي کې پرمختګ وکړي. خو دا چې په دې برخه کې د نړيوالو پوهنتونونو پراخې همکارۍ ته اړتيا وه او همداراز په ايران کې د يوه داسې مرکز جوړېدو لومړنی پيل وو نو بياهم اړتيا ليدل کېده چې ايراني محصلين بهر ته د زده کړو لپاره ولېږل شي. نو دواړې برخې فعالې پاتې شوې. يعنې پوهنتون جوړ شو خو لاهم محصلان بهر ته استول کېدل خو وروسته په ايران کې د ۱۳۵۷ کال انقلاب وروسته چې په ترڅ کې يې يوه مذهبي ډله واکمنه شوه او په پراخه کچه نړيوال بنديزونه پرې جاري شول نو ايراني محصلان بهر ته د زده کړو لپاره بند شول او په خپل هېواد کې پاتې شول. څانګې اصلي څانګه د پوهنتون اصلي څانګه په پلازمېنه تهران کې موقعيت لري. دا څانګه د آزادي سړک په سويلي څنډه کې د ترشت په سيمه کې پرته ده. ودانۍ د ابن سینا ودانۍ د محصلینو اتحادیې ودانۍ (شهيد رضايي) د ابو ریحان بيروني ودانۍ مرکزي کتابتون د شریف ټیکنالوژيکي خدماتو کمپلیکس جومات کوپراتيف ځاني سرويسونه فزیکي زده کړه (استاد جباري تالار) د اسلامي زده کړو مرکز + د رهبرۍ ادارې دفتر د کارموندنې مرکز تالارونه نړيواله څانګه د ايران په کیش ټاپو کې د شریف صنعتي پوهنتون نړيوال محصلين مني. دا اکاډمیکه څانګه اوسمهال په تخنیکي او انجینري برخو کې د لیسانس، ماسټرۍ او دوکتورا په دریو کچو او همدارنګه د مدیریت ماسټري په برخو کې محصلين مني. دغې څانګې په ۲۰۰۴ کال کې د کیش د امیر کبیر چوک په شمال لوېدیځ کې خپل فعالیت پیل کړ. د شریف پوهنتون د کیش نړيواله صنعتي څانګه د حضوري دورې DBA کورسونه او د DBA مجازي کورسونه او همدارنګه د يو کلنې دورې MBA کورسونه او نور مجازي MBA کورسونه تنظیموي. ودانۍ اصلي ودانۍ د ساینس او انجینرۍ پوهنځي ودانۍ د لابراتوارونو او ورکشاپونو ودانۍ د وړیا زده کړو مرکز پوهنځي په لاندې برخه کې، د پوهنتون پوهنځي د تاسیس نیټې په ترتیب ليکل شوي دي: ۱۳۴۵ د برېښنایي انجینرۍ پوهنځی ۱۳۴۵ د کیمیا او پټرولیم انجینرۍ پوهنځی ۱۳۴۵ د انجنیرۍ او د موادو علم پوهنځی ۱۳۴۵ د میخانیک انجینرۍ پوهنځی ۱۳۴۶ (ساینس انجینري) ۱۳۴۶ د فزیک پوهنځی ۱۳۴۶ د ریاضیاتو پوهنځی ۱۳۴۷ د کیمیا پوهنځی ۱۳۴۷ صنعتي انجینري ۱۳۵۰ د ملکي انجینرۍ پوهنځی ۱۳۶۴ د کمپیوټر انجینري ۱۳۷۴ د فلسفې پوهنځی ۱۳۷۸ د فضایي انجینرۍ پوهنځی ۱۳۷۸ د مدیریت او اقتصاد پوهنځی ۱۳۷۹ د انرژۍ انجنيري تعليمي مرکزونه د فلسفې ساینس څانګه د ژبو او ژبپوهنې مرکز د نانو ساینس او ټیکنالوژۍ څیړنیز انسټیټیوټ د فيزيکي زده کړو کارځايونه ښوونیز ورکشاپونه د ګرافیک مرکز د اسلامي زده کړو او علومو مرکز د ازمايښتي خدمتونو مرکز يا (مرکزي لابراتوار) دا مرکز د پوهنتونونو محصلینو، استادانو او د هیواد نورو څیړونکو ته د پرمختللو او متمرکز لابراتوار خدماتو وړاندې کولو په موخه جوړ شوی دی. دا مرکز په مایکروسکوپي ځانګړتیاوو او تحلیلي سیټونو سمبال دی. کتابتونونه د کیمیاوي علومو او پټرولیم انجینرۍ کتابتون د انجنیرۍ او ساينسي څېړنو کتابتون د فلسفې او ساینس پوهنځي کتابتون د فضا انجینرۍ کتابتون د ریاضیاتو او صنعت کتابتون د بایو کیمیا کتابتون د مدیریت کتابتون د فيزیک کتابتون د انجنیرۍ او جوړښت کتابتون د برېښنایي علومو کتابتون سرچينې